Fabs Motors
ఫ్యాబ్‌మోటార్స్‌ నుంచి బడ్జెట్‌ బైక్‌లు
హైదరాబాద్‌, అక్టోబరు 31: సంపన్నవర్గాల బైక్‌లలో మార్కెట్‌ వాటా సాధించిన ఫ్యాబ్‌ మోటార్స్‌ తాజాగా బడ్జెట్‌ బైక్‌లను విడుదలచేసింది. కేంద్ర కార్మికమంత్రి బండారు దత్తాత్రేయ ఈ కొత్త మోడల్స్‌ విడుదలచేసింది. అలాగే హైదరాబాద్‌, ముంబైలలో కొత్తగా ఐదు షోరూంలను ప్రారంభించనున్నట్లు ఎప్‌అండ్‌బి గ్రూప్‌ అధినేతలు వెల్లడించారు. కొత్తగా విడుదలచేసిన బైక్‌లలో రూ.40వేలనుంచి రూ.2 లక్షల ధరల్లో ఉన్నాయి. ఈ మోడల్స్‌లో స్టీట్‌బైక్స్‌, స్పోర్ట్బ్‌బైక్స్‌, మోపెడ్స్‌, క్రూయిజర్‌, చోపర్‌, స్కూటర్లు ఉన్నట్లు కంపెనీ ఎండి ఎంజి షరీఖ్‌ వెల్లడించారు. కేంద్ర మంత్రితోపాటు ఫ్యాబ్‌బి గ్రూప్‌ ఛైర్మనక్ష్‌ ఎంజి జిలానీ కూడా తమ కంపెనీ విశే షాలను వెల్లడించారు. అలాగే ఫ్యాబ్‌ రీగల్‌ ర్యాప్టర్‌ పోలీస్‌ మోటార్‌సైకిల్‌కు ప్రత్యేక ప్రయో జనాలున్నాయని ఆయన వివరించారు. వైర్‌లెస్‌ పబ్లిక్‌ అడ్రస్‌సిస్టమ్‌, జిఎపిఎస్‌ వ్యవస్థతో నేర స్థలాలకు తక్కువ వ్యవధిలోనే చేరుకోవడం, కంట్రోల్‌రూమ్‌తో మొబైల్‌ నిఘాను అనుసంధా నించడంవల్ల క్రైమ్‌స్పాట్‌కు వెనువెంటనే చేరు కోవచ్చు. సిసిటివి, నిఘా కెమేరాలను ఆన్‌లైన్‌ లో చూసుకోవచ్చు. బాంబ్‌ స్క్వాడ్‌, ట్రాఫిక్‌ పోలీస్‌ పెట్రోలింగ్‌, హైవే ఎమర్జన్సీఫైర్‌ డిపార్టుమెంట్‌, వివిఐపి, మంత్రులకు పోలీస్‌ ఎస్కార్ట్‌ వంటి వాటికి వినియోగించవచ్చని జిలానీ వివరిం చారు. ఏడు సంవత్సరాల వారంటీ ఉంటుందని, ఏడాదిపాటు ఉచిత రోడ్‌సైడ్‌ అసిస్టెన్స్‌ అందిస్తున్నట్లు కంపెనీ వివరించింది. దేశం అంతటా సర్వీస్‌ సెంటర్లు, డీలర్‌షిప్‌ నెట్‌వర్క్‌ అందుబాటులో ఉందని ఆయన అన్నారు. ఎండి షరీఖ్‌ మాట్లాడుతూ మెట్రోనగరాల నుంచి మంచి డిమాండ్‌ వస్తున్నందున మహారాష్ట్ర, ఆంధ్రప్రదేశ్‌లలో మరో ఐదు షోరూంలు ప్రారంభిస్తామని వెల్లడించారు. ప్రస్తుతం దేశంలోని 16 నగరాల్లో డీలర్‌షిప్‌ నెట్‌వర్క్‌, సేవా కేంద్రాలను పెంచినట్లు షరీఖ్‌ వివరించారు.